Un nou procesor apare pe piață! Care vor fi primele smartphone-uri echipate cu Dimensity 9400
Producătorul taiwanez de procesoare MediaTek se pregătește să lanseze noul său chipset de top, Dimensity 9400, înaintea rivalului Snapdragon 8 Gen 4 de la Qualcomm. Compania a anunțat că evenimentul de lansare va avea loc pe 9 octombrie, moment în care vor fi dezvăluite toate detaliile despre acest cip de înaltă performanță. Oppo este partenerul principal al acestei lansări, fiind așteptat să aducă pe piață noile modele din seria Find X8 echipate cu Dimensity 9400.